stanford-oval/wikipedia huggingface dataset:
חוזה
תרופות בשל הפרת החוזה > הפרה צפויה

חוזים רבים צופים פני עתיד. רבים הם הרוכשים דירה מקבלן, בעודה רק שלד, וסומכים על כך שיסיים את בנייתה. יש הרוכשים סחורות באשראי, ויש הרוכשים סחורות וממתינים שבועות או חודשים עד לאספקתן. בנסיבות אלו קיימת האפשרות להפרה צפויה, שהיא הסתברות אם מן הנסיבות או מהתנהגותו או גילוי דעתו של צד, כי החוזה לא יקוים גם כשיגיע המועד לכך. כך, למשל, מי שרכש רהיטים מחברה, שילם את תמורתם, והספק התחייב לספקם לאחר שבועיים, ולאחר שבוע עבר הרוכש ליד המפעל ומצא כי הוא סגור, רשאי להסיק כי אין בדעת הספק לעמוד בחיוב לספק לו את הרהיטים. הוראת סעיף 17 קובעת כי במקרה כזה, על אף שהמועד לביצוע החיוב טרם הגיע, רשאי בית המשפט להעניק לנפגע מן ההפרה הצפויה סעדים בגין הפרת חוזה.
תרופות בשל הפרת החוזה > כוח עליון

דוקטרינת הכוח העליון קובעת כי במקרה של חוזה שהופר כתוצאה מנסיבות שלא ניתן לצפותן או למנען, לא יהיה הצד המפר חייב בפיצויים, ולא יהיה הצד הזכאי חייב באכיפת החוזה. במשפט הישראלי מחיל את הדוקטרינה סעיף 18 לחוק החוזים (תרופות).
הפסיקה בישראל צמצמה את הנסיבות היכולות להיחשב כסיכול. נקבע כי חוזה יכול להיחשב כמסוכל רק אם לא ניתן היה לצפות בפועל או בכוח את הנסיבות המסכלות. כך נקבע בשנת 1972 כי גירוש הישראלים מאוגנדה על ידי אידי אמין אינו נחשב לסיכול, שכן הצדדים אכן צפו בפועל כי אירוע מסוג זה עשוי להתקיים, כן נקבע בשנת 1978 על ידי השופט לנדוי, כי בארצנו סכנת מלחמה היא צפויה, ועל כן חוזה שלא קוים בשל אירועי מלחמת יום הכיפורים לא סוכל. כן קבע בית המשפט העליון כי פגעי טבע ככפור, או כגשם עז אף הם ניתנים לצפייה, אם כי השופט מישאל חשין הביע את הדעה כי אם הגשמים הם "שלא בעיתם או שלא כדרכם" ייתכן וישנו סיכול.
חופש החוזים

אחד העקרונות הבסיסים בדיני חוזים הוא חופש החוזים, שמשמעותו שהרשויות אינן מתערבות בתוכן החוזים, והפרטים במדינה רשאים לערוך חוזים כרצונם.
חופש החוזים, שהיה דומיננטי במאה ה-19 ובתחילת המאה ה-20, הולך ומצטמצם עקב הגבלות שבחקיקה, למשל במקרה שהחוזה נערך בין צד חזק וצד חלש, והתערבות המדינה באה להגן על הצד החלש, במחיר של פגיעה בחופש החוזים. בעקבות זאת יש האומרים שבמקום חופש החוזים מתקיים בימינו צדק חוזי.
ראו גם

דיני חוזים
חוזה פסיכולוגי
חוזים יש לקיים
ייזהר הקונה
חוזה חכם
לקריאה נוספת

גד טדסקי (עורך), "פירוש לחוקי החוזים", המכון למחקרי חקיקה ולמשפט השוואתי על שם הרי סאקר, הפקולטה למשפטים האוניברסיטה העברית בירושלים:
אורי ידין, חוק החוזים (תרופות בשל הפרת חוזה), תשל"א-1970, התשמ"ה.
גבריאלה שלו, חוזה לטובת אדם שלישי, התשל"ז.
גבריאלה שלו, כריתת חוזה, התשל"ח.
גבריאלה שלו, פגמים בכריתת החוזה, התשמ"א.
גבריאלה שלו, תוכן החוזה, התשמ"ח.
צבי טריגר "כסף, חוזים ומגדר" משפט ועסקים כרך יח' (2014).
נילי כהן, התערבות ביחסים חוזיים, הוצאת רמות, 1982.
נילי כהן ודניאל פרידמן, חוזים, הוצאת האוניברסיטה העברית (חלק א', 1991, חלק ב', 1992, חלק ג', 2003).
גבריאלה שלו, תניות פטור בחוזים, הוצאת המכון למחקרי חקיקה ולמשפט השוואתי, ירושלים, 1974.
גבריאלה שלו, חוזי רשות בישראל, ירושלים, התשמ"ה.
גבריאלה שלו ואפי צמח, דיני חוזים, מהדורה רביעית, הוצאת נבו, 2019.
דוד קציר, תרופות בשל הפרת חוזה, (חלקים א' ב', תשנ"א).
א' פורת, הגנת אשם תורם בדיני חוזים, (תשנ"ז).
מיגל דויטש, ביטול חוזה בעקבות הפרתו, (תשנ"ג).
י' פרימס, חוזה, הסכם וזיכרון-דברים, הוצאת סדן, 1990.
פגמים בחוזה, בתוך סדרת "חוק לישראל", על חוזה למראית מראית עין, ועל טעות, הטעייה, כפייה ועושק בחוזה, במשפט העברי, ירושלים תשע"ב
רועי צזנה, החוזים החכמים בתוך: השולטים בעתיד, ירושלים: כנרת, 2017
פארומומיצין

|  נתונים כימיים |
| --- | --- |
 מסה מולרית:  615.296 יחידת מסה אטומית מאוחדת 
 בטיחות
 קטגוריית סיכון בהריון:  US pregnancy category N 
 מזהים
 קוד ATC:  A07AA06 
 מספר CAS:  7542-37-2
 PubChem:  165580
 ChemSpider:  145115
 
פארומומיצין (Paromomycin) היא אנטיביוטיקה המשמשת לטיפול במספר טפילים כמו אמבה היסטוליטיקה, לישמנייה, ג׳יארדיה ותולעים
.
תופעות הלוואי הנפוצות בעת נטילה דרך הפה הן הקאות, שלשולים, כאבי בטן עוויתיים ואיבוד תיאבון. בנטילה דרך העור התופעות לוואי הנפוצות הן אדמומיות מקומית, עקצוצים ושלפוחיות. בזריקה עלול להיות חום, בעיות כבד ואיבוד שמיעה. נטילה בעת הנקה אינה מסוכנת. פארומומיצין שייכת למשפחתה אמינוגליקוזידים שגורמת למוות החיידק על ידי עצירת ייצור החלבונים החיידקיים.
התרופה התגלתה ב-1950 ונהייתה בשימוש רפואי ב-1960. התרופה נמצאת ברשימה של ארגון הבריאות העולמי כתרופה יעילה ובטיחותית. התרופה זמינה כתרופה גנרית כיום.
שימושים רפואיים

התרופה משמשת לטיפול בטפילי מעיים כמו קריפטוספורידיוס (קריפטוספורידיוזיס) ו-Entamoeba histolytica (אמביאזיס) ומחלות נוספות כמו לישמניאזיס. פארומומיצין הוכחה כתרופה אפקטיבית מאוד ללישמניאזיס עורית בסדרת ניסויים קליניים בברית המועצות ב-1960.
קרם לטיפול מקומי בלישמניאזיס כיבית יכול להינתן בנוסף עם גנטמיצין ונמצא כיעיל על פי תוצאות של ניסוי רנדומלי, סמוי, עם קבוצת ביקורת בשלב 3.
הריון והנקה

התרופה נספגת בצורה לא טובה. ההשפעה של התרופה על התינוק עדיין אינה ידועה. אין הרבה נתונים אודות הנקה בעת נטילת התרופה אך מכיוון שלא נספגת בצורה טובה, הכמויות של התרופה שיופרשו בחלב האם מועטות
תופעות לוואי

התופעות הנפוצות ביותר הן שלשולים, הקאות, צרבות והקאות. שימוש ארוך טווח מעלה את הסיכוי לזיהום חיידקי או פטרייתי משני. תופעות פחות נפוצות הן מיאסטניה גראביס, פגיעה כלייתית, מחלות דלקתיות של מערכת העיכול, אאוזינופיליה, איבוד שמיעה, טנטון, סחרחורות, עקצוצים ודלקת בלבלב.
אינטראקציות

פארומומיצין משתייכת לקבוצת האמינוגליקוזידים ולכן היא טוקסית ורעילה לכליות ולאוזניים. רעילות זו עשויה להתרחש כאשר יש שימוש בתרופות נוספות שגורמות בעצמן לטוקסיות לכליות ולאוזניים. שימוש במקביל בפוסקרנט מעלה את הסיכון לטוקסיות לכליות. יש להיזהר מאוד משימוש במקביל ב - פארומומיצין וקוליסטין, שילובן יכול לגרום להאטת נשימה מסוכנת - דיכוי נשימתי. בנוסף, כאשר יש שימוש באנטיביוטיקות סיסטמיות כמו פארומומיצין, החיסון לכולרה יכול לגרום לתגובה אוטואימונית. יש להימנע בשימוש משתנים חזקים, שעלולים בעצמם לגרום לפגיעה בשמיעה. יכולות להיות אינטראקציות מסוכנות בשימוש בפארומומיצין כאשר יש שימוש במקביל עם משתקים כמו succinylcholine, כיוון שפארומומיצין יכולה להעלות את האפקט הנוירו-מסקולרי שלו. אין אינטראקציות עם אוכל או שתייה ופארומומיצין
מנגנון פעולה

פארומומיצין מעכב את סינתזת ייצור החלבונים של החיידק על ידי קשירה לrRNA 30s. האנטיביוטיקה מעלה את מספר הטעויות בזמן התרגום. האנטיביוטיקה נקשרת ללואת הRNA היכן שנמצאים השיירים A1492 וA1493 האחראים על איתור ותיקון טעויות בצימוד זוגות ווסטון-קריק, קודון ואנטי קודון, כאשר הצימוד נכון יש מספיק אנרגיה כדי שהשיירים יתנתקו. פארומומיצין מספיק אנרגיה להוצאת השיריים ללא צימוד נכון ובכך הריבוזום מכניס חומצת אמינו שגויה בשרשרת הפפטידים הנבנית
פרמקוקינטיקה

הספיגה דרך מערכת העיכול אפסית. כל חסימה או פקטור שיפגע בתנועתיות מערכת העיכול יכול לעלות את הספיגה של התרופה. בנוסף, כל נזק מבני במערכת העיכול או כיב גם יסייעו להעלאת ספיגת התרופה.
עבור הזרקה תוך שרירית (IM) הספיגה מהירה. פראמומיצין יגיע לשיא הריכוז בפלזמה תוך שעה לאחר ההזרקה.
כמעט 100% מהמינון הניתן דרך הפה יסולק בצורה לא טעונה דרך הצואה. מה שנספג יסולק דרך השתן.
הערות שוליים

1 2 3  Paromomcin Sulfat Paromomcin Sulfat באתר www.goodrx.com.
↑  Paromomycin SULFATE - Uses, Side Effects, and More, באתר www.webmd.com
↑  Paromomycin Pregnancy and Breastfeeding, באתר www.drugs.com
1 2  Paromomycin, באתר www.myoclinic.org.
↑  Paromomycin, באתר go.drugbank.com
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דרמטורגיה

דרמטוּרגיה (Dramaturgy) היא אמנות הקומפוזיציה של הדרמה והצגת מרכיביה המרכזיים של הדרמה על הבמה. אדם שהתמחה בדרמטורגיה נקרא דרמטורג, ותפקידו לעבד את היצירה לבמה כך שתוכל להיות משוחקת על ידי שחקנים. ישנם תסריטאים המשלבים את תהליך כתיבת הדרמה עם תהליך הדרמטורגיה.
ספרו של אריסטו "פואטיקה" שנכתב בין 330–335 לפני הספירה, המנתח את סוגת הטרגדיה, הוא היצירה הקדומה ביותר העוסקת בתאוריה של הדרמה בתרבות המערבית. אריסטו מתייחס שם אל "אדיפוס המלך" כיצירה הדרמטית האולטימטיבית, ומנסח כללים ליצירה נכונה של דרמה. דרמה העונה על כללים אלה מכונה לפעמים "דרמה אריסטוטליאנית". לאורך המאה ה-20 היוו כללים אלה את הבסיס למספר מדריכים לכתיבתם של סרטי קולנוע וסדרות טלוויזיה. מאז כתבו יוצרים רבים על דרך החשיבה הדרמטורגית שלהם, בהם ברטולט ברכט, יז'י גרוטובסקי ודייוויד מאמט.
המילה דרמטורג'  במספר שפות היא מילה נרדפת ל"מחזאי" אבל דרמטורג נקרא גם היועץ הדרמטורגי שאיננו מחזאי בהכרח. 
הוא מייעץ ישירות לבמאי, לתיאטרון או ללהקה בנוגע לסוגיות הקשורות לטקסט (רפרטואר, עיבוד, עריכה, תרגום, תיעוד וכו').תכופות הוא עוקב מקרוב את עבודת המשתתפים בהפקה, בחזרות, בישיבות, מלווה את תהליך היצירה.
לקריאה נוספת

Joseph Danan, Qu'est-ce que la dramaturgie ?, Actes Sud, coll. « Apprendre », 2010 (ISBN 978-2-7427-9064-7)
Hans-Thies Lehmann et Hans-Thies Lehmann, Le Théâtre postdramatique, Arche, 2002 (ISBN 978-2-85181-511-8)
| --- | --- |
בקרת זהויות :  NLI: 987007562836505171  GND: 4124796-6  LCCN: sh85039386  NKC: ph119496 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
הרמן קמפ

הרמן גאי קמפ (באנגלית: Herman Guy Kump;‏ 31 באוקטובר 1877 –  14 בפברואר 1962) היה פוליטיקאי אמריקאי מווירג'יניה המערבית, איש המפלגה הדמוקרטית, שכיהן כמושל וירג'יניה המערבית ה-19 בשנים 1933–1937.
ראשית חייו

הרמן קמפ נולד בעיירה קאפון ספרינגס, מחוז המפשייר שבווירג'יניה המערבית, כבנם של מרגרט רודולף ושל בנג'מין פרנקלין קמפ. הוא גדל בחווה בשטח של 500 אקרים (כ-2,000 דונם) שבה גידלה המשפחה מקנה. הוא התחנך בבתי הספר היסודיים המקומיים ובבית הספר התיכון שננדואה ליד וינצ'סטר. כבחור צעיר הוא לימד שנתיים בבית הספר בו למד במחוז המפשייר, עבד לזמן קצר כסגן פקיד המחוז, ובמשך יותר משנתיים עבד כאחראי על התשלומים במכרה פחם מקומי. בשנים 1903–1905 למד קמפ בבית הספר למשפטים של אוניברסיטת וירג'יניה, ואז פתח משרד עורכי דין בעיר אלקינס שבווירג'יניה המערבית. ב-1907 נשא קמפ לאישה את עדנה הול סקוט, ולשניים נולדו שישה ילדים.
קריירה פוליטית

ב-1908 התמודד קמפ בהצלחה בבחירות למשרתו הפוליטית הראשונה כתובע של מחוז רנדולף. לאחר שתי תקופות כהונה בתפקיד הוא הובס בבחירות המקדימות של 1916. במלחמת העולם הראשונה הוא שירת בצבא ארצות הברית בוושינגטון די. סי. כקפטן בכוחות אספקת החימוש. ב-1921 נבחר קמפ כראש עיריית אלקינס, וכיהן בתפקיד עד 1923. הוא סייע להקים את בנק האזרחים הלאומי של אלקינס, והיה נשיאו במשך שנים רבות. ב-1928 הוא נבחר כשופט בסבב השיפוט ה-20.
מושל וירג'יניה המערבית

ב-1932, כאשר חוותה וירג'יניה המערבית את השפל הגדול בצורה הגרועה ביותר, התמודד קמפ על משרת מושל וירג'יניה המערבית, והביס את הרפובליקני תומאס צ'ייסטין טאונסנד, שנתמך על ידי איגודי העובדים, בניצחון סוחף לכלל המועמדים הדמוקרטים בארצות הברית אותה שנה, כולל הנשיא פרנקלין דלאנו רוזוולט שהביס את הנשיא הרפובליקני המכהן הרברט הובר. בפעם הראשונה מאד 1894 היו בשליטת הדמוקרטים לשכת המושל ושני בתי המחוקקים של וירג'יניה המערבית.
כאשר התכונן קמפ להיכנס לתפקידו, עמדה מערכת הבנקאות על סף קריסה, המדינה התמודדה עם משבר פיננסי חמור, ושיעור האבטלה בווירג'יניה המערבית היה בין הגבוהים בכל ארצות הברית. לפני השבעתו, בילה קמפ 10 ימים בווירג'יניה, למד את מערכת הפיננסים הציבורית שלה, וביקש עצה מהדמוקרטים השמרנים, מושל וירג'יניה לשעבר הארי פ. בירד והמושל המכהן ג'ון גרלנד פולארד. הוא גם פנה למומחים באוניברסיטת וירג'יניה המערבית, בראשם הפרופסור למדע המדינה ג'ון פיירפילד סליי. סליי ועמיתיו, שנודעו כ"צוות החשיבה הקטן", בהתייחס לצוות היועצים המפורסם של הנשיא רוזוולט, סייע בהכנת תוכנית חקיקה.
מושב בית המחוקקים ה-41 של וירג'יניה המערבית התכנס במשך 240 ימים שכללו מושב רגיל ושני מושבים מיוחדים, וקמפ והמחוקקים מצאו עצמם מתמודדים לא רק עם משבר כלכלי חמור, אלא גם עם בעיה חוקתית שנגרמה על ידי התיקון לחוקת וירג'יניה המערבית שנגע להגבלה על הטלת מיסים, שאושר על ידי ציבור הבוחרים במערכת הבחירות של 1932 בתקווה שיהיה תרופה למצב הכלכלי, אך התיקון צמצם באופן משמעותי את מקורות ההכנסה המקובלים, והותיר שירותים רבים של הממשל המקומי והמחוזי ללא מקורות מימון, כולל תשלום משכורות לשוטרים, כבאים, מורים ועובדי כבישים. בית המשפט העליון של וירג'יניה המערבית סיבך את המצב עוד יותר כאשר ביטל פעמיים צעדי חקיקה ליישום התיקון לחוקה.
כשהוא עמד בפני צורך להכנסות נוספות בהיקף של 20 מיליון דולר, תכננו קמפ ויועציו צעדי חקיקה ליצירת מימון חדש באמצעות מס מכירות, מס הכנסה, וסידרה של מיסים בלתי ישירים. בשל העובדה שהתיקון לחוקה להגבלת המיסוי קיצץ במקורות ההכנסה המקומיים, הגדילה תוכניתו של קמפ בהכרח את סמכות המדינה בנוגע לכבישים, פיננסים ובתי הספר במקומם של גופי הממשל המקומיים ומועצות החינוך. הרפורמה שהונעה על ידי החקיקה הפדרלית כמו חוק הביטוח הלאומי (Social Security Act), הונעה גם על ידי מערכת לפיצויי אבטלה של המדינה והרחיבה את שליטת המדינה על ענייני הרווחה הציבורית שבעבר הייתה בעיקר בשליטת המחוזות.
אף על פי שתמך במרץ ברוזוולט בבחירות לנשיאות של 1932, עד מהרה מצא קמפ את עצמו במצב של אי-שביעות רצון עם הניו דיל של הנשיא. כמי שהיה מכוון יותר לסדר היום של המגזר העסקי יותר מאשר לזה של מעמד העובדים, וכמי ששאב תמיכה מדמוקרטים מסורתיים יותר מאשר מהליברלים תומכי הניו דיל, הוביל קמפ את הדמוקרטים בבית המחוקקים המדינתי במאבק מר נגד הדמוקרטים תומכי הניו דיל בראשות הסנאטור מתיו נילי. קמפ חשש שיוזמות פדרליות יאיימו על זכויות המדינה, היה ממורמר על צמיחת ארגוני העובדים בחסות החקיקה הפדרלית, הזהיר לעיתים קרובות נגד הפוטנציאל ההרסני של הרווחה הממשלתית, והתנגד לשינוי חוקי המדינה להקלה בהשתתפות בתוכניות הפדרליות שדרשו מימון נגדי של המדינה. תוכניתו לשמרנות פיסקלית החזירה את אוצר המדינה למצב בריא ושיפרה את היקף איגרות החוב המדינתיות, אך החינוך, הכבישים, מוסדות הצדקה, ושירותים אחרים של המדינה, סבלו מהזנחה.
לאחר כהונתו

בשל הגבלת כהונה בחוקת וירג'יניה המערבית, סיים קמפ את כהונתו כמושל ב-18 בינואר 1937, ושב לאלקינס כדי לחדש את עיסוקו בעריכת דין ואת פעילויותיו במערכת הבנקאות. אף על פי ששאף ללא הצלחה לקבל את מועמדות הדמוקרטים למושב בסנאט של ארצות הברית ב-1940 וב-1942, הוא לא כיהן יותר במשרה ציבורית.
הרמן קמפ נפטר בביתו שבאלקינס ב-14 בפברואר 1962. הוא נטמן בבית הקברות של העיירה בוורלי.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1706
שייקנה סילה

שייקנה סילה (בצרפתית: Cheikne Sylla; נולד ב-3 באפריל 1994 בניורו שבמאלי) הוא כדורגלן מאלי המשחק בעמדת החלוץ .
קריירת מועדונים

ב-1 בדצמבר 2019 חתם בקבוצת מראני מרטווילי מליגת המשנה הגאורגית. הוא ערך 69 הופעות ליגה במדי המועדון, בהן הבקיע 44 שערים.
ב-16 בינואר 2023 חתם בסבורתלו טביליסי (לימים איבריה 1999) מליגת העל הגאורגית. בעונת 2023 הבקיע 12 שערים ב-28 הופעות ליגה, וזכה עם המועדון בגביע הגאורגי. בעונת 2024, בה זכתה הקבוצה באליפות גאורגיה, הבקיע 14 שערים ב-33 הופעות ליגה.
תארים

אליפות גאורגיה (1): 2024
הגביע הגאורגי (1): 2023
הערות שוליים

ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שייקנה סילה".
המומיה (סרט, 1999)

ערך זה עוסק בסרט אמריקאי משנת 1999. אם התכוונתם לסרטים נוספים באותו שם, ראו .
| --- | --- |

 מבוסס על:  המומיה (סרט, 1932) 
 בימוי:  סטפן סומרס 
 הופק בידי:  שון דניאל, ג'יימס ג'קס 
 תסריט:  סטיבן סומרס
 עריכה:  בוב דוקסי 
 שחקנים ראשיים:  ברנדן פרייזר רייצ'ל וייס ג'ון האנה ארנולד ווסלו קווין ג'יי. או'קונור
 מוזיקה:  ג'רי גולדסמית' 
 צילום:  אדריאן בידל 
 מדינה:  ארצות הברית 
 חברת הפקה:  אמבלין אנטרטיינמנט
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית 7 במאי 1999 ישראל 10 ביוני 1999
 משך הקרנה:  120 דק' 
 שפת הסרט:  אנגלית
 סוגה:  סרט אימה, סרט פעולה, סרט חיפוש מטמון, סרט פנטזיה, סרט קומדיה 
 מקום התרחשות:  קהיר, תבאי 
 תקופת התרחשות:  1290 לפני הספירה, 1926 
 תקציב:  $80,000,000
 הכנסות:  $415,933,406
 הכנסות באתר מוג'ו:   mummy
 סרט הבא:  המומיה חוזרת 
 אתר רשמי
 דף הסרט ב־IMDb
 
המומיה (באנגלית: The Mummy) הוא סרט הרפתקאות אמריקאי משנת 1999 שבוים ונכתב על ידי סטיבן סומרס ומככבים בו ברנדן פרייזר, רייצ'ל וייס, ג'ון האנה, וארנולד ווסלו - בתפקיד המומיה. זהו רימייק רופף על סרט בעל אותו שם משנת 1932 בכיכובו של בוריס קרלוף כהמומיה. הסרט במקור נועד להיות חלק מסדרת אימה דל תקציב, אך בסופו של דבר הפך לסרט הרפתקאות שובר קופות עם קטעי אימה קלים.
"המומיה" יצא לאקרנים ב-7 במאי 1999, וגרף 43 מיליון דולר בסוף השבוע הראשון שלו בארצות הברית, ו-415 מיליון דולר ברחבי העולם. הביקורת לסרט הייתה מעורבת, עם מבקרים ששיבחו או התלוננו על האפקטים המיוחדים, אופי הסלפסטיק של הסיפור והדמויות, והרשעים הסטריאוטיפיים. ההצלחה בקופות הובילה בשנת 2001 לסרט ההמשך, "המומיה חוזרת", וגם "המומיה: סדרת האנימציה", וספין אוף "מלך העקרבים". שבע שנים לאחר מכן, הפרק השלישי, "המומיה: שובו של קיסר הדרקון", יצא ב-1 באוגוסט 2008.
הפקה > פיתוח

בשנת 1992, החליט המפיק ג'יימס ג'קס לעדכן את הסרט "המומיה" המקורי לשנות ה-90. אולפני יוניברסל ו"אמבלין אנטרטיינמנט" נתנו לו אישור, אבל רק אם הוא ישמור את התקציב סביב 10 מיליון דולר. המפיק זוכר שהאולפן "בעצם רצה זיכיון האימה דל תקציב", בתגובה, ג'קס גיס את במאי/כותב האימה קלייב בארקר לביים. גרסתו של בארקר היה סרט אלים, והסיפור על מוזיאון לאמנות אשר מתברר כפולחן המנסה להחזיר לחיים מומיות. ג'קס נזכר שהגרסה של בארקר היה "אפל, מיני ומלא עם מיסטיקה", וכי "זה היה יכול להיות סרט דל תקציב גדול". לאחר מספר פגישות, איבדו בארקר ויוניברסל עניין ונפרדו. הבמאי ג'ורג' א. רומרו הובא עם גרסה של סרט זומבים בסגנון אימה דומה ל"ליל המתים החיים", אבל זה נחשב מפחיד מדי בעיני ג'קס והאולפן, שרצו סרט יותר נגיש.
ג'ו דנטה היה הבחירה הבאה, והגדיל את התקציב לרעיון שלו לדניאל דיי-לואיס כמומיה מהרהרת. גרסה זו (שנכתב במשותף על ידי ג'ון סיילס) מתרחש בימינו ומתמקד בגלגול נשמות עם אלמנטים של סיפור אהבה. זה היה קרוב לביצוע עם גורמים מסוימים, כמו זבליתיים אוכלי בשר, שהגיע לביצוע הסופי. עם זאת, בשלב זה, האולפן רוצה סרט עם תקציב של 15 מיליון דולר ודחה את גרסתו של דנטה. זמן קצר לאחר מכן, מיק גאריס נבחר לביים אבל בסופו של דבר עזב את הפרויקט, והסרט הוצע לוס קרייבן אך הוא דחה אותו. לאחר מכן, סטיבן סומרס התקשר לג'קס בשנת 1997 עם חזונו ל"המומיה" כ"מין סוג של אינדיאנה ג'ונס או "ג'ייסון והארגונאוטים" עם המומיה כיצור שעושה לגיבור חיים קשים". סומרס ראה את הסרט המקורי כשהיה בן שמונה, ורצה לשחזר את הדברים שהוא אהב את בקנה מידה גדול. הוא רצה לעשות סרט מומיה מאז 1993, אבל סופרים אחרים או במאים היו מחוברים תמיד. לבסוף, קיבל סומרס חלון הזדמנויות והציג את הרעיון שלו ליוניברסל עם תסריט בן 18 עמודים. באותו זמן, הנהלת יוניברסל השתנה בעקבות הכישלון של "בייב בעיר הגדולה", וההפסד גרם לאולפן לחדש את הזיכיון המצליח משנות ה-30. יוניברסל אהבו את הרעיון הזה עד כדי כך שהם אישרו את הקונספט והגדילו את התקציב מ-15 מיליון דולר ל-80 מיליון דולר.
הפקה > צילום

הצילום הראשי החל ב-4 במאי 1998, ונמשך 17 שבועות. הצוות לא הצליח לצלם במצרים עקב תנאים פוליטיים לא יציבים ולכן הצילומים החלו בכרמל, ישראל.בנוסף חלק מהסרט צולם גם במרקש, מרוקו. למרקש היה יתרון נוסף שהיא מדינה הרבה פחות מודרנית מקהיר, מה שהקל על הלבוש והתאמתו לשנות ה-20. ההפקה הוקמה שבועיים לפני הצילומים, וכללה הורדת חוטי טלפון וכבלים, וביבוא גמלים ומכוניות המתאימות לתקופה.
לאחר הצילומים במרקש, הצילומים עברו ל - ערבה, ישראל מחוץ לעיירה הקטנה באר שבע. המפיק אלן קמרון מצא מאפינים גאולוגיים מעניינים ששולבו בחלק החצוני של מקדש ה-"Hamunaptra"
כדי למנוע התיבשות בחום הלוהט של ישראל, הצוות הרפואי של ההפקה יצר משקה שהצוות והשחקנים נאלצו לצרוך כל שעתיים. ההפקה זכתה לתמיכה רשמית של הצבא הישראלי ולסגל ההפקה נערך ביטוח חטיפה.
לאחר הצילומים בצפון אפריקה, הצילום עבר לבריטניה לפני השלמתו ב-29 באוגוסט 1998.
פרסים

הסרט זכה בפרס סאטורן בקטגוריית המשנה "איפור", לשנת 1999. כמו כן היה מועמד בתחום שחקן ראשי, שחקנית ראשית, במאי, אפקטים ומוזיקה.
ראו גם

אמחותפ
הערות שוליים

↑  נסים דיין, ‏מומיה על כנפי ההצלחה, באתר גלובס, 16 במאי 2001
↑  אורון שמיר, עכבר העיר , המומיה 3: ג'אנק פוד קולנועי משובח, באתר הארץ, 11 באוגוסט 2008
1 2 3 4  "The Mummy That Wasn't". Cinescape. 3 במאי 1999. {{cite news}}:  (עזרה)
1 2 3 4 5  Hobson, Louis B (1 במאי 1999). "Universal rolls out new, improved Mummy". Calgary Sun. {{cite news}}:  (עזרה)
1 2 3 4  Slotek, Jim (2 במאי 1999). "Unwrapping The Mummy". Toronto Sun. {{cite news}}:  (עזרה)
↑  Chase, Donald (3 במאי 1999). "What Have They Unearthed?". Los Angeles Times. {{cite news}}:  (עזרה)
↑  Snead, Elizabeth (7 במאי 1999). "Updating A Well-Preserved Villain". USA Today. {{cite news}}:  (עזרה)
↑  Bonin, Liane (1999-05-07). "That's a Wrap". Entertainment Weekly. נבדק ב-2008-04-01.
↑  Argent, Daniel (1999). "Unwrapping The Mummy: An Interview with Stephen Sommers". Creative Screenwriting.
↑  Wayback Machine, web.archive.org, ‏2007-06-02
1 2  n2:0198-1056 - Search Results, search.worldcat.org
↑  n2:0191-4626 - Search Results, search.worldcat.org
↑  Wayback Machine, web.archive.org, ‏2007-06-02
↑  Emily Teeter, Unwrapping a Mummy: The Life, Death and Embalming of Horemkenesi. John H. Taylor, Journal of Near Eastern Studies 58, 1999-07, עמ' 212–213 doi: 10.1086/468717
↑  The Mummy (1999) – Kent Film Office, web.archive.org, ‏2013-10-14
| --- | --- |
בקרת זהויות :  LCCN: n2002025406  VIAF: 175122380   WorldCat (עם VIAF): 175122380
גביע העולם למועדונים 2013

| --- | --- |
 מארחת:  מרוקו מרוקו
 תקופת התחרות:  12 בדצמבר 2013 – 21 בדצמבר 2013 (10 ימים) 
 מספר משתתפות:  7
 הזוכה:  גרמניה באיירן מינכן
 מספר משחקים:  8
 מספר שערים:  28 (3.5 בממוצע למשחק)
 מספר צופים:  277,330 (34,666 בממוצע למשחק)
 → 20122014 ←
 
גביע העולם למועדונים 2013 נערך בשנת 2013 במרוקו מה-11 בדצמבר עד ה-21 בדצמבר, והוא היה גביע העולם למועדוני כדורגל העשירי במספר. בטורניר זכתה הקבוצה הגרמנית באיירן מינכן, נציגת איגוד התאחדויות הכדורגל האירופאית אופ"א. הייתה זו הזכייה הראשונה של מועדון גרמני בטורניר.
במשחק הגמר השתתפו קבוצות באיירן מינכן מגרמניה ורג'א קזבלנקה ממרוקו.
הטורניר

בטורניר השתתפו 7 האלופות משנת 2013 של התחרויות האזוריות מטעם הקונפדרציות היבשתיות של פיפ"א, וקבוצה נוספת ממרוקו.
התחרות התקיימה בשיטת הנוק אאוט. מנצחת שלב הפלייאוף בין המארחת לאלופת אוקיאניה הצטרפה לאלופות מצפון אמריקה, אסיה ואפריקה בשלב רבע הגמר. המנצחות ברבע הגמר הצטרפו לאלופות אירופה ודרום אמריקה, שזוכות בכרטיס אוטומטי לשלב חצי הגמר. המפסידות בשלב חצי הגמר התמודדו על המקום השלישי והמנצחות עלו לגמר שבו נקבעה האלופה. כמו כן התקיים המשחק על המקום החמישי בין הקבוצות המפסידות ברבעי הגמר.
קבוצות משתתפות

הקבוצות שהשתתפו בטורניר הן:
| 0 | 1 | 2 | 3 |
| --- | --- | --- | --- |
| שם הקבוצה | מדינה | קונפדרציה | תואר |
| ברזיל אתלטיקו מיניירו | ברזיל | CONMEBOL | מחזיקת גביע ליברטדורס 2013 |
| גרמניה באיירן מינכן | גרמניה | אופ"א | אלופת אירופה 2012/13 |
| הרפובליקה העממית של סין גואנגג'ואו אוורגראנד | סין | AFC | אלופת אסיה 2013 |
| מצרים אל-אהלי | מצרים | CAF | אלופת אפריקה 2013 |
| מקסיקו מונטריי | מקסיקו | CONCACAF | אלופת צפון ומרכז אמריקה 2012/13 |
| ניו זילנד אוקלנד סיטי | ניו זילנד | OFC | אלופת אוקיאניה 2012/13 |
| מרוקו רג'א קזבלנקה | מרוקו | CAF | אלופת מרוקו 2013 |
המשחקים > שלב הפלייאוף

| 0 | 1 | 2 | 3 | 4 |
| --- | --- | --- | --- | --- |
| 11 בדצמבר 2013 | מרוקו רג'א קזבלנקה | 2 - 1 | ניו זילנד אוקלנד סיטי | אצטדיון אדראר, אגאדיר |
| 11 בדצמבר 2013 | יאג'ור  , 39'   חפיט'י  , 90+2' |  | קרישנה  , 63' | אצטדיון אדראר, אגאדיר |
המשחקים > שלב רבע הגמר

| 0 | 1 | 2 | 3 | 4 |
| --- | --- | --- | --- | --- |
| 14 בדצמבר 2013 | מרוקו רג'א קזבלנקה | 2 - 1‏ה | מקסיקו מונטריי | אצטדיון אדראר, אגאדיר |
| 14 בדצמבר 2013 | שטיבי  , 24'   גיהי  , 95' |  | בסטנסה  , 53' | אצטדיון אדראר, אגאדיר |
| 0 | 1 | 2 | 3 | 4 |
| --- | --- | --- | --- | --- |
| 14 בדצמבר 2013 | הרפובליקה העממית של סין גואנגג'ואו אוורגראנד | 2 - 0 | מצרים אל אהלי | אצטדיון אדראר, אגאדיר |
| 14 בדצמבר 2013 | אלקסון  , 49'   קונקה  , 67' |  |  | אצטדיון אדראר, אגאדיר |
המשחקים > שלב חצי הגמר

| 0 | 1 | 2 | 3 | 4 |
| --- | --- | --- | --- | --- |
| 17 בדצמבר 2013 | גרמניה באיירן מינכן | 3 - 0 | הרפובליקה העממית של סין גואנגג'ואו אוורגראנד | אצטדיון אדראר, אגאדיר |
| 17 בדצמבר 2013 | ריברי  , 40'   מנדז'וקיץ'  , 44'   גצה  , 47' |  |  | אצטדיון אדראר, אגאדיר |
| 0 | 1 | 2 | 3 | 4 |
| --- | --- | --- | --- | --- |
| 18 בדצמבר 2013 | מרוקו רג'א קזבלנקה | 3 - 1 | ברזיל אתלטיקו מיניירו | אצטדיון מרקש, מרקש |
| 18 בדצמבר 2013 | יאג'ור  , 51'   מוטואלי  , 84' (פ)   מאידבה  , 90+4' |  | רונאלדיניו  , 63' | אצטדיון מרקש, מרקש |
המשחקים > משחק על המקום החמישי

| 0 | 1 | 2 | 3 | 4 |
| --- | --- | --- | --- | --- |
| 18 בדצמבר 2013 | מצרים אל-אהלי | 1 - 5 | מקסיקו מונטריי | אצטדיון מרקש, מרקש |
| 18 בדצמבר 2013 | עמאד מוטעב  , 8' |  | קרדוסו  , 3'   דלגדו  , 22'  , 65'   לופס  , 27'   סואזו  , 45' (פ) | אצטדיון מרקש, מרקש |
המשחקים > משחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 21 בדצמבר 2013 | ברזיל אתלטיקו מיניירו | 3 - 2 | הרפובליקה העממית של סין גואנגג'ואו אוורגראנד | אצטדיון מרקש, מרקש |
| 21 בדצמבר 2013 | טארדליי  , 2'   רונאלדיניו  , 45+1'   לואן  , 90+1' |  | מוריקי  , 9'   קונקה  , 15' (פ) | אצטדיון מרקש, מרקש |
המשחקים > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 21 בדצמבר 2013 | גרמניה באיירן מינכן | 2 - 0 | מרוקו רג'א קזבלנקה | אצטדיון מרקש, מרקש |
| 21 בדצמבר 2013 | דאנטה  , 7'   טיאגו  , 22' |  |  | אצטדיון מרקש, מרקש |
פרסים

| כדור הזהב | כדור הכסף | כדור הארד |
| --- | --- | --- |
| צרפת פרנק ריברי (באיירן מינכן) | גרמניה פיליפ לאם (באיירן מינכן) | מרוקו מואקין לאג'ור  (רג'א קזבלנקה) |
| --- | --- |
משחק הוגן: גרמניה באיירן מינכן